Държавен вестник, бр. 17, 2024 г., стр. 121

БРОЙ  17	
Д Ъ Р Ж А В Е Н  В Е С Т Н И К 	
СТР.  121  
Клинична пътека № 51.2 може да се изпълнява след осъществяване на тромболиза или без 
предходна тромболиза (КП № 51.1.) В този случай не се изисква минимален болничен престой на 
КП № 51.1. 
Лечебни заведения, които не могат да осъществят тромболиза и/или тромбектомия (нямат 
договор за КП № 51.1 и КП № 51.2) са задължени да извършат образно изследване (КТ или МРТ) 
до първия час на болничния прием, като насочват и осигуряват хоспитализация на пациентите, 
които имат индикации за тромболиза и/или тромбектомия/тромбаспирация към най-близкото 
лечебно заведение, което има договор по КП № 51.  
В случаите, когато лечебното заведение има договор само за КП № 51.1 същото лечебно 
заведение насочва и осигурява хоспитализация на пациентите, които имат индикации за 
тромбектомия/тромбаспирация към най-близкото лечебно заведение, което има договор по КП № 
51.2 при задължително спазване на времевия стандарт. 
В случаите, когато резултатите от проведени образни изследвания не могат да останат в 
болничното лечебно заведение, в ИЗ на пациента следва да се опише точно резултата от 
проведеното образно изследване, а самите снимки/дигитален носител от него се предоставят на 
пациента срещу подпис в ИЗ. 
 
4. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА 
КЛИНИЧНАТА ПЪТЕКА  
Клиничната пътека включва дейности и услуги от обхвата на медицинската специалност 
„Нервни болести“, осъществявана най-малко на второ ниво на компетентност (в условията на 
спешност най-малко на първо ниво на компетентност) съгласно медицински стандарт „Нервни 
болести“. 
Съгласно медицински стандарт „Нервни болести“ отделение/клиника от І ниво на 
компетентност може да осъществява диагностично-лечебни дейности по отношение на пациенти 
с мозъчен инсулт в случай, че отговаря на всички изисквания за отделение/клиника по нервни 
болести от ІІ ниво, с изключение на изискванията за персонал при осигуряване на непрекъснато 
24-часово изпълнение на лечебната дейност. 
 
А. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, 
НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, 
ИЗПЪЛНИТЕЛ НА БОЛНИЧНА ПОМОЩ 
Лечебното заведение за болнична помощ може да осигури чрез договор, вменените като 
задължителни звена, медицинска апаратура и оборудване, и с друго лечебно заведение за 
извънболнична или болнична помощ, разположено на територията му и имащо договор с НЗОК. 
Задължително звено/медицинска апаратура
1. Неврологична клиника/отделение  
2. ОАИЛ/КАИЛ или Клиника/отделение по неврология с легла за интензивни грижи 
3. Клинична лаборатория ІІ ниво (с възможност и за ликворологично изследване, 
хемостазеология и КГА)*  
4. Образна диагностика - КТ или МРТ в режим на непрекъснатост 
 
*В случаите, когато лечебното заведение за болнична помощ не разполага със собствена 
клинична лаборатория, то следва да осигури осъществяването на дейност по клинична 
лаборатория от съответното ниво, по договор със самостоятелна медико-диагностична 
лаборатория или с клинична лаборатория - структура на друго лечебно заведение. В тези случаи 
лабораторията, с която е сключен договорът, следва да бъде разположена в една и съща сграда с 
болницата или в рамките на болницата. С договора задължително се обезпечава 24-часово 
осъществяване на дейностите по клинична лаборатория за нуждите на структурата по нервни 
болести. 
 
ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, 
НЕОБХОДИМИ ЗА ИЗПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ 
НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА 
ПОМОЩ